CELEX: 31994D0166
Language: et
Date: 1994-03-10 00:00:00
Title: Nõukogu otsus, 10. märts 1994, millega kiidetakse heaks ÜRO Euroopa Majanduskomisjoni vedu mõjutavate tolliküsimuste töörühma 2. juulil 1993. aastal vastu võetud resolutsioon nr 47 suurema garantiiga TIR-märkmiku lisa kehtestamise kohta

Tähtis õiguslik teade

|

31994D0166

Euroopa Liidu Teataja L 076 , 18/03/1994 Lk 0025 - 0027 Soomekeelne eriväljaanne: Peatükk 2 Köide 11 Lk 0093  Rootsikeelne eriväljaanne: Peatükk 2 Köide 11 Lk 0093 

		Nõukogu otsus,10. märts 1994,millega kiidetakse heaks ÜRO Euroopa Majanduskomisjoni vedu mõjutavate tolliküsimuste töörühma 2. juulil 1993. aastal vastu võetud resolutsioon nr 47 suurema garantiiga TIR-märkmiku lisa kehtestamise kohta(94/166/EÜ)EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 113,võttes arvesse komisjoni ettepanekutning arvestades, et:resolutsioon nr 47 sätestab meetmed, millega tagatakse 1975. aasta TIR-konventsiooni nõuetekohane kohaldamine ja antakse suurem garantii sellist liiki kaupade veole, millega kaasneb suurem tahtliku kõrvalehoidumise oht tolli- ja muudest maksudest;võttes arvesse selle sisu, on kõnealune resolutsioon ühenduse jaoks esmatähtis ja ühendus peaks selle heaks kiitma ning see peaks viivitamata jõustuma,ON VASTU VÕTNUD JÄRGMISE OTSUSE:Artikkel 1Ühendus kiidab heaks ÜRO Euroopa Majanduskomisjoni vedu mõjutavate tolliküsimuste töörühma 2. juulil 1993. aastal vastu võetud resolutsiooni nr 47 suurema garantiiga TIR-märkmiku lisa kehtestamise kohta ja see jõustub viivitamata.Resolutsiooni tekst lisatakse käesolevale otsusele.Artikkel 2Nõukogu eesistuja on käesolevaga volitatud määrama isiku, kelle on õigus teatada Euroopa Majanduskomisjoni täitevsekretärile, et ühendus kiidab artiklis 1 nimetatud resolutsiooni heaks ja see jõustub viivitamata.Brüssel, 10. märts 1994Nõukogu nimeleesistujaY. Papantoniou--------------------------------------------------SUUREMA GARANTIIGA TIR-MÄRKMIKU LISA KEHTESTAMINEResolutsioon nr 47,mille võttis 2. juulil 1993 vastu ÜRO Euroopa Majanduskomisjoni vedu mõjutavate tolliküsimuste töörühmVEDU MÕJUTAVATE TOLLIKÜSIMUSTE TÖÖRÜHM,RÕHUTADES TIR-märkmike alusel toimuva rahvusvahelise kaubaveo tollikonventsiooni tõrgeteta toimimise tähtsust, et soodustada kauba rahvusvahelist maanteevedu,OLLES MURES pettusejuhtumite hiljutise kasvu pärast, mis võib ohustada 1975. aasta TIR-konventsioonis ettenähtud soodusmeetmeid,OLLES TEADLIK raskustest, millega rahvusvaheline garantiikett tolli seisukohast kõrge riskiteguriga kaupadele piisavate garantiide andmisel kokku puutub,VÕTTES ARVESSE, et suurema garantiiga tubakat ja alkoholi käsitleva TIR-märkmiku kehtestamine võimalikult kiiresti on nende probleemide lahendamise üheks sammuks,PIDADES SILMAS 1975. aasta TIR-konventsiooni lisasid 1 ja 6 ning selgitava märkuse 0.8.3 sätteid,TEEB ühehäälselt OTSUSE järgmiste ajutiste meetmete kohta, mis jõustuvad enne 1975. aasta TIR-konventsiooni asjakohase muudatuse jõustumist, eeldatavalt 1994. aasta jooksul:Sellise alkoholi ja tubaka veo korral, mille üksikasjad on esitatud allpool, soovitatakse tolliasutustel suurendada maksimaalset summat, mida võib garantiiühingutelt nõuda, 200000 USDni:1. denatureerimata etüülalkohol alkoholisisaldusega 80 mahuprotsenti või rohkem (HS kood: 220710);2. denatureerimata etüülalkohol alkoholisisaldusega vähem kui 80 mahuprotsenti, kanged alkohoolsed joogid, liköörid ja muud alkohoolsed joogid; alkoholisisaldusega segud jookide valmistamiseks (HS kood: 2208);3. tubakat sisaldavad sigarid, manilla sigarid ja sigarillod (HS kood: 240210);4. tubakat sisaldavad sigaretid (HS kood: 240220);5. suitsetamistubakas, mis sisaldab või ei sisalda mis tahes vahekorras tubaka aseaineid (HS kood: 240310).Eespool nimetatud alkoholi ja tubaka veo korral nõuavad tolliasutused TIR-märkmikke, mille kaanele ja kõikidele lehtedele on trükitud poolpaksude tähtedega sõnad "TOBACCO/ALCOHOL" ja "TABAC/ALCOOL". Lisaks peavad need märkmikud sisaldama lisalehte, millel on üksikasjad eespool osutatud garantiiga kinnitatud tubaka ja alkoholi kategooriate kohta.Olemasolevad "TABAC" TIR-märkmikud, millele on alla kirjutanud hr A. Westerink, enam ei kehti,TAOTLEB, et rahvusvaheline maanteeveo liit (IRU), riiklikud garantiiühingud ja tolliasutused astuksid vajalikud sammud, nägemaks ette "TOBACCO/ALCOHOL" TIR-märkmiku kehtestamist 1. septembril 1993,TAOTLEB, et 1975. aasta TIR-konventsiooni lepinguosalised teataks ÜRO Euroopa Majanduskomisjoni täitevsekretärile 1. septembriks 1993, kas nad kiidavad "TOBACCO/ALCOHOL" TIR-märkmiku heaks,TAOTLEB, et ÜRO Euroopa Majanduskomisjoni täitevsekretär teataks kõikidele 1975. aasta TIR-konventsiooni lepinguosalistele "TOBACCO/ALCOHOL" TIR-märkmiku heakskiitmisest.--------------------------------------------------